પોતાની ડેબ્યુ ફિલ્મ ધડકના પ્રમોશનમાં વ્યસ્ત જાહ્નવીએ અમારા સહયોગી નવભારતટાઈમ્સ.કૉમ સાથેની વાતચીતમાં કહ્યું કે, આ વર્ષે રક્ષાબંધનની આતુરતાથી રાહ જોઈ રહી છું કારણકે પહેલીવાર અર્જુન ભાઈને રાખડી બાંધીશ. પાછલા થોડાક મહિનાઓમાં તેમણે જે રીતે અમને હિંમત આપી છે, અમારા માટે ઘણી મોટી વાત છે. તેમણે અમને જે આપવાનું હતું, તેના કરતાં ઘણું વધારે આપી દીધું છે. માના મૃત્યુ પછી જે કપરો સમય હતો, તેમાં અમારો આખો પરિવાર એક થઈ ગયો.